Publication: Magyar Közlöny
Issue: MK-2001-43 (Year: 2001, Number: 43)
Era: 1990-2004
Section: 63/1992. (IV. 4.) Korm. rendelet 1. §-ának (1) bekezdésében megfogalmazott és átvállalt közfeladat alapján, a múlt
Paragraph Index: 719

11. az európai uniós csatlakozással kapcsolatos kutatások. V. A Közalapítvány közhasznú feladatai és közhasznú besorolása A Közalapítvány — közhasznú szervezetként — a magyar kultúrával és a magyar társadalommal kapcsolatos kutatási programok meghatározásával, ezeknek megfelelő kutatási pályázatok kiírásával és az eredmények hasznosításával a közhasznú szervezetekről szóló 1997. évi CLVI. törvény 26. §-a c) pontjának 3., 6. és 19. alpontja alapján a — tudományos tevékenység, kutatás, — kulturális örökség megóvása, — euroatlanti integráció elősegítése területén közhasznú tevékenységet végez. Az alapítónak a Közalapítvány közhasznú tevékenységében megjelenő szakmapolitikai érdekeit — a kuratórium önállóságát nem sértve — a kuratórium tagjának felkért oktatási minisztériumi köztisztviselő képviseli. VI. A Közalapítvány időtartama A Közalapítvány határozatlan időtartamra jön létre. VII. A Közalapítvány jelentősége A Közalapítvány országos jelentőségű. VIII. A Közalapítvány működési területe A Közalapítvány belföldön működik. A Közalapítvány közvetlen politikai tevékenységet nem folytat, szervezete pártoktól független, és azoknak anyagi támogatást nem nyújt. IX. A Közalapítvány vagyona A Közalapítvány induló vagyona 100 millió Ft, azaz egyszáz millió forint, ebből 50 millió Ft a törzsvagyon. Az alapító a fent megjelölt vagyont a Közalapítvány Alapító Okiratának közzétételét követő 30 napon belül a Közalapítvány bankszámlájára átutalja. Az alapítvány működéséhez szükséges alapító vagyont a Kormány bocsátotta a Közalapítvány rendelkezésére 1996. II. félévében. Az alapító a Közalapítvány folyamatos működését az Oktatási Minisztérium éves költségvetéséből folyamatosan támogatja. A Közalapítvány vagyonává válnak a későbbiekben a Közalapítványhoz csatlakozók feltétel nélküli, valamint a feltételekhez kötött pénzbeli és dologi adományai, amennyiben ezeket a Közalapítvány kuratóriuma — a Közalapítvány céljaival egyezőnek ítéli — elfogadja. A közalapítványi vagyon egyéb forrásai: — a természetes személyek, jogi személyek vagy ezek jogi személyiség nélküli társaságainak önkéntes befizetései, adományai; — a személyi jövedelemadó alapítvány részére törvényben meghatározottak szerint felajánlott része; — a Közalapítvány vállalkozásaiból befolyt összeg; — a Közalapítvány egyéb bevételei. X. A Közalapítvány vagyonának felhasználása

Source: https://magyarkozlony.hu/hivatalos-lapok/63a6486779bfa5c8125bbc2c7dafef09d13bd214/dokumentumok/f3e0beebfd86ad9435a490bbc2a68d9a23bcac54/letoltes